Swartkrans

Swartkrans edo Swartkranz historiaurreko kobazulo eta aztarnategi paleoantropologikoa da, Hegoafrikako Gauteng probintzian, Johannesburgeko ipar-mendebaldean, Krugersdorp hiritik gertu dagoena.

Sterkfonteindik gertu kokatua, hominidoen aztarna arkeologiko ugari eta bereziki fosilak eman ditu. Witwatersrandeko Unibertsitateak erosi zuen 1968an. Aztarnategiko sedimentu-biltegi zaharrenen adina 1,8 eta 2 milioi urte artekoa da.

Swartkransen aurkitutako fosilek Telanthropus capensis (gaur egun Homo ergaster delakoarekin parekatua), Paranthropus eta Homo habilis espezieei egotzitako hondakinak biltzen dituzte.

Indusketak Robert Broomek egin zituen hasieran, eta Charles Kimberlin Brainek ondoren. Azken honen lana The hunters or the hunted liburuaren inspirazio iturria izan zen, non lekua hartu zuten hominidoak ez zirela odol egarriz zeuden tximino hiltzaileak, baizik eta felino handien harrapakeriaren biktima izan zirela erakusten zuen.

Sterkfontein, Kromdraai eta Wonder Cave inguruko leku arkeologikoekin, Swartkrans UNESCOren Gizateriaren Ondarearen zerrendan sartu zuten 2000. urtean, «Gizakiaren Seaska» izenarekin.

 Bibliografia 
 Brain, C.K. (1970) - « New finds at the Swartkrans Australopithecine site », Nature, vol. 225, n° 5239, pp. 1112-1119.
 Brain, C.K. (1981) - The Hunters or the hunted ? An introduction to African cave taphonomy, Chicago, University of Chicago Press, 365 p.
 Clark, J.D. (1990) - « Les assemblages d'artefacts lithiques de Swartkrans, Transvaal, Afrique du sud », L'Anthropologie, t. 94, pp. 195-210.
 Clark, J.D. (1993) - « Stone artefact assemblages from members 1-3, Swartkrans cave », in: Swartkrans - a cave's chronicle of early man, Brain, C.K., (Éd.), Pretoria, Transvaal Museum Monograph n° 8, chap. 7, pp. 167-194.
 Clarke, R.J., Howell, F.C. et Brain, C.K. (1970) - « More evidence of an advanced Hominid at Swartkrans », Nature, vol. 225, n° 5239, pp. 1219-1222.
 Leakey, M.D. (1970) - « Stone artefacts from Swartkrans », Nature, vol. 225, n° 5239, pp. 1222-1225.
 Robinson, T.D. (1970) - « Two new early Hominid vertebrae from Swartkrans », Nature, vol. 225, n° 5239, pp. 1217-1219.

 Kanpo estekak 

Kategoria:Aztarnategi paleontologikoak
Kategoria:Gizateriaren Ondarea Hegoafrikan
Kategoria:Hegoafrikako aztarnategi arkeologikoak
Kategoria:Hegoafrikako leizeak
Kategoria:Aztarnategi paleoantropologikoak